# Aleksandar Bresztyenszky

### Izvor: Wikipedija

Aleksandar Bresztyenszky (Šandor Breščeski) (Prečac kraj Dugog Sela, 6. rujna 1843. - Pleso, 9. svibnja 1904), hrvatski pravni pisac i političar, rektor Sveučilišta u Zagrebu

Studirao je pravo u Zagrebu i Budimpešti, gdje je doktorirao. Bio je profesor na Pravoslovnoj akademiji i Sveučilištu u Zagrebu sve do umirovljenja po nalogu bana Khuen-Hedervaryja 1894. godine, kada se povukao na svoje imanje Pleso, gdje se uz znanstveni i publicistički rad bavio i politikom.

Kao predsjednik Gradskog autonomnog kluba došao je u skuob s Khuenom, što je dovelo do raspuštanja Gradskog zastupstva, no zalsugom Bresztyenszkyoga dolazi do kompromisa između oba krila oporbe i javlja se misao da se ujedine HSP i Neovisna narodna straka, te je Bresztyenszky postao predsjednik izborne koalicije. Kao idejni začetnik Hrvatske opozicije, postao je i njenim predvodnikom. Kao saborski zastupnik držao je mnoge govore, posebnoprotiv Khuena i njegove vlade. Radio je u katoličkim organizacijama, te na sjedinjenju Zapadne i Istočne crkve. U tu je svrhu zajedno s nadbiskupom J. Stadlerom pokrenuo časopis Balkan. O političkim, kulturnim i crkvenim prilikama pisao je u domaćim i stranim javnim glasilima, a stručne priloge iz područja pravne znanosti objavljivao je najviše u "Mjesečniku pravničkog društva" u Zagrebu. Velik dio svoje imovine ostavio je u dobrotvorne svrhe.

## [uredi] Djela

- "Hrvatsko-ugarsko privatno pravo"
- "Liberalizam i kršćanstvo"

## [uredi] Vanjske poveznice

Slika na stranicama Sveučilišta u Zagrebu

Dobavljeno iz "http://hr.wikipedia.org../../../a/l/e/Aleksandar_Bresztyenszky_c53e.html"

Kategorija: Hrvatski političari

##### Views

- Članak
- Razgovor
- Trenutna inačica

##### Traži